അന്സി അന്ന് പറഞ്ഞു, ലഭിച്ചത് ഒരായുസിന്റെ ആവേശം തിരുവനന്തപുരം: അന്സി കബീറിന്റെയും അഞ്ജന ഷാജന്റെയും ദാരുണാന്ത്യം ആരാധകര്ക്കും സഹപ്രവര്ത്തകര്ക്കും വിശ്വസിക്കാനാവുന്നില്ല. സൗന്ദര്യ മത്സരത്തില് തുടങ്ങിയ ഇരുവരുടേയും സൗഹൃദം മരണത്തിലും ഒന്നിച്ചപ്പോള് ഉറ്റകൂട്ടുകാരികളുടെ വിയോഗത്തില് തളര്ന്ന കുടുംബങ്ങളെ എങ്ങനെ ആശ്വസിപ്പിക്കുമെന്നറിയാതെ തേങ്ങുകയാണ് കൂട്ടുകാര്. മിസ് കേരള പട്ടം കിട്ടിയപ്പോള് ലഭിച്ച അഭിനന്ദനങ്ങളും സന്തോഷങ്ങളുമെല്ലാം ഒരായുസിന്റെ ആവേശമാണ് തന്നില് നിറച്ചതെന്ന് അന്സി മുമ്ബ് പറഞ്ഞിരുന്നു. കിരീട നേട്ടത്തിലൂടെ സാക്ഷാത്കരിച്ചത് അമ്മയുടെ സ്വപ്നം കൂടിയാണെന്നും പറഞ്ഞിരുന്നു. അന്സി സൗന്ദര്യമത്സരങ്ങളില് പങ്കെടുക്കാന് പോകുമ്ബോള് പിന്തുണയുമായി കുടുംബാംഗങ്ങളും ഒപ്പം ഉണ്ടാകുമായിരുന്നു. ഫാഷന് ലോകത്ത് സജീവമാണെങ്കിലും ഇന്ഫോസിസിലെ ജോലി ഒരിക്കലും ഉപേക്ഷിക്കില്ലെന്ന് പറഞ്ഞിരുന്ന അന്സി മിസ് ഇന്ത്യ ആകാനുള്ള ഒരുക്കത്തിലായിരുന്നു. ഇഷ്ടമുള്ള വസ്ത്രം ധരിക്കാനും മത്സരങ്ങളില് പങ്കെടുക്കാനും നമുക്ക് സ്വാതന്ത്ര്യം ഉണ്ട്. നമ്മള് എന്ത് ധരിക്കണം. എവിടെ നില്ക്കണം എന്ന് തീരുമാനിക്കാനുള്ള സ്വാതന്ത്ര്യം ഉള്ളതുകൊണ്ട് മത്സരങ്ങളില് ഒട്ടും ആത്മവിശ്വാസക്കുറവ് ഉണ്ടായിരുന്നില്ല അന്സി പറയുമായിരുന്നു. മേക്കപ്പൊന്നും ഇല്ലാതെ പരിപാടികള്ക്ക് എത്തുന്ന അന്സിയും അഞ്ജനയും സുഹൃത്തുക്കള്ക്ക് എന്നും പ്രചോദനമായിരുന്നു.